open-index/open-wikipedia-markdown huggingface dataset:
Θεοδολίνδη ντε Μπωαρναί

Η **Θεοδολίνδη** (γαλλ. *Théodelinde de Beauharnais*, 13 Απριλίου 1814 - 1 Απριλίου 1857) από τον Οίκο του Μπωαρναί ήταν δούκισσα του Λόιχτενμπεργκ και με το γάμο της έγινε δούκισσα του Ούρραχ.

## Βιογραφία
Η *Θεοδολίνδη Λουίζα Ευγενία Αυγούστα Ναπολεώνη* γεννήθηκε στις 13 Απριλίου 1814 στη Μάντοβα, και ήταν το πέμπτο παιδί και η τέταρτη κόρη του Εζέν ντε Μπωαρναί, Δούκα του Λόιχτενμπεργκ, και της Αυγούστας της Βαυαρίας. Ονομάσθηκε *Θεοδολίνδη* από την βασίλισσα Θεοδελίνδη της Λομβαρδίας.

Στις 8 Φεβρουαρίου 1841 παντρεύτηκε στο Μόναχο το Γουλιέλμο της Βυρτεμβέργης, Δούκα του Ούρραχ. Απέκτησαν τέσσερα παιδιά:
*την *Αυγούστα* Ευγενία Βιλελμίνη Μαρία Παυλίνα Φρειδερίκη (1842 - 1916), παντρεύτηκε (1) τον Ρούντολφ φον Έντσενμπεργκ τσουμ Φρόυεν ουντ Γιόχελστουρν και (2) τον Φραντς φον Τουν ουντ Χόχενσταϊν.
*την *Μαρία* Ιωσηφίνα Φρειδερίκη Ευγενία Βιλελμίνη Θεοδολίνδη (1844 - 1864).
*την *Ευγενία* Αμαλία Αυγούστα Βιλελμίνη Θεοδολίνδη (1848 - 1867).
*την *Ματθίλδη* Παυλίνα Βιλελμίνη Θεοδολίνδη (1854 - 1907), παντρεύτηκε τον Πάολο Αλτιέρι του Οριόλο και Βιάνο.

Πέθανε την 1 Απριλίου 1857 στη Στουτγάρδη σε ηλικία 42 ετών. Είναι θαμμένη στο Παλάτι του Λούντβιγκσμπουργκ.

## Τίτλοι
*13 Απριλίου 1814 - 14 Νοεμβρίου 1817: Θεοδολίνδη ντε Μπωαρναί
*14 Νοεμβρίου 1817 - 8 Φεβρουαρίου 1841: *Η Βασιλική Υψηλότητα* Πριγκίπισσα Θεοδολίνδη του Λόιχτενμπεργκ
*8 Φεβρουαρίου 1841 - 1 Απριλίου 1857: *Η Γαληνοτάτη Υψηλότητα* Η Κόμισσα της Βυρτεμβέργης

## Παραπομπές


* Théodolinde de Beauharnais at *thePeerage.com*
* Arnold McNaughton: *The Book of Kings: A Royal Genealogy*, London (1973)

Κατηγορία:Οίκος της Βυρτεμβέργης
Κατηγορία:Γάλλοι ευγενείς
Κατηγορία:Γερμανοί ευγενείς
Κατηγορία:Κόμισσες της Βυρτεμβέργης
Κατηγορία:Οίκος του Μπωαρναί
Υδατοσφαίριση στους Μεσογειακούς Αγώνες 1955

Η **[[Υδατοσφαίριση]] στους [[Μεσογειακοί Αγώνες 1955|Μεσογειακούς Αγώνες 1955]]** πραγματοποιήθηκε στην Πισίνα Μουνισιπάλ Μοντζουίκ στη Βαρκελώνη, στην Ισπανία από την Πέμπτη 21 έως και την Κυριακή 24 Ιουλίου. Πρωταθλήτρια χώρα αναδείχθηκε η Ιταλία.

## Σύνοψη μεταλλίων
### Αγωνίσματα

### Πίνακας μεταλλίων

## Παραπομπές


Κατηγορία:Αθλήματα στους Μεσογειακούς Αγώνες 1955
Μπαχαντίρζαντε Αραμπατζή Αλί Πασάς

Ο **Μπαχαντίρζαντε Αραμπατζή Αλί Πασάς** (Οθ. Τούρκικα:بهادرزاده عرباکی علی پاشا) (Τούρκικα:*Bahadırzade Arabacı Ali Pasha*,  1620-1693) ήταν Μεγάλος Βεζίρης της Οθωμανικής Αυτοκρατορίας κατά την περίοδο 1691-1692.

Γεννήθηκε στην Οχρίδα από Αλβανούς γονείς. Το 1691 ο Σουλτάνος Αχμέτ Β΄ τον διορίζει ως νέο μεγάλο βεζίρη. Ο Αλί αναμενόταν να διοικήσει το στρατό όπως είχε κάνει ο προκάτοχός του και μέντορας του Κιοπρουλού Φαζίλ Μουσταφά Πασάς. Ωστόσο, ο Αλί Πασά προτίμησε να μείνει στην πρωτεύουσα, συμβάλλοντας στις ήττες των Οθωμανών.

Η απροσεξία του για στρατιωτικές υποθέσεις και σκληρές μέθοδοι (συμπεριλαμβανομένων των θανατικών ποινών) προς τους πιθανούς αντιπάλους του τον έκανε να χάσει την υποστήριξη του σουλτάνου. Στις 21 Μαρτίου 1692, απομακρύνθηκε από την θέση του μεγάλου βεζίρη.

Ο Αλί Πασάς εξορίστηκε για πρώτη φορά στο Γκελίμπολου (λιμάνι στο στενό των Δαρδανελίων) και στη συνέχεια στο νησί της Ρόδου. Ωστόσο, όταν μια φήμη έφτασε στο σουλτάνο στην Κωνσταντινούπολη ότι είχε σχέδια επιστροφής (ή εξέγερσης), εκτελέστηκε στη Ρόδο το 1693.

## Παραπομπές

Κατηγορία:Μεγάλοι Βεζίρηδες
Μπηγιηκλή Κοτζά Ντερβίς Μεχμέτ Πασάς

Ο **Μπηγιηκλή Κοτζά Ντερβίς Μεχμέτ Πασάς** (Οθ. Τούρκικα:شارب درويش محمد باشا) (Τούρκικα:*Bıyıklı Koca Derviş Mehmed Paşa*,  ? - 1655) ήταν Οθωμανός στρατιωτικός αξιωματικός και πολιτικός από την Κιρκασία. 

Έγινε Καπουντάν Πασάς (Μεγάλος Ναύαρχος) το 1652 και προήχθη στο Μεγάλος Βεζίρης στις 21 Μαρτίου 1653. Κατείχε τη θέση μέχρι τις 28 Οκτωβρίου 1654.

## Παραπομπές

Κατηγορία:Μεγάλοι Βεζίρηδες
Škoda Scala

Το **Škoda Scala** είναι ένα μικρομεσαίο αυτοκίνητο της κατηγορίας C, που παράγεται από την τσεχική αυτοκινητοβιομηχανία Škoda, από τον Ιανουάριο του 2019. Βασίστηκε στο πρωτότυπο μοντέλο (concept car) **Vision RS** της Škoda Auto. Αντικατέστησε το Škoda Rapid του 2012 - 2019 και τοποθετήθηκε στην παλέτα της εταιρείας μεταξύ του Škoda Fabia της κατηγορίας B και του Škoda Octavia της κατηγορίας D. Κατά συνέπεια, το Scala ανταγωνίζεται τα μικρομεσαία hatchback μοντέλα, όπως τα Volkswagen Golf, Ford Focus, Opel Astra, Peugeot 308 και Citroën C4.

## Εξέλιξη
thumb|left|Η επίσημη παρουσίαση του Škoda Scala στο Τελ Αβίβ το 2018.

Η εξέλιξη του Scala κράτησε 4 χρόνια και η πρώτη επίσημη παρουσίαση έγινε στις 6 Δεκεμβρίου 2018 στο Τελ Αβίβ, Ισραήλ. Η μαζική παραγωγή του ξεκίνησε τον Ιανουάριο του 2019 και κυκλοφόρησε για πρώτη φορά στις διεθνείς αγορές τον Απρίλιο του 2019.

## Ονομασία
thumb|left|Το ταμπλό του Škoda Scala της παρουσίασης στο Τελ Αβίβ το 2018 (της προηγούμενης φωτογραφίας).

Αρχικά, είχε θεωρηθεί ότι το νέο μοντέλο θα ονομαζόταν *Felicia* (αναβιώνοντας το όνομα του Škoda Felicia, 1994 - 2001) ή *Garde* (αναβιώνοντας το όνομα του Škoda Garde, 1981 - 1984) ή *Spaceback* (όπως ονομαζόταν η εκδοχή hatchback του προκατόχου Škoda Rapid του 2012 - 2019, γνωστή επίσημα ως **Rapid Spaceback**) ή *Popular* (Δημοφιλές). Τελικώς όμως, επελέγη επίσημα η ονομασία **Scala** και ανακοινώθηκε στις 15 Οκτωβρίου 2018. Στα λατινικά Scala σημαίνει Σκάλα, όπως επίσης και στα ελληνικά, και σύμφωνα με την εταιρεία το όνομα αυτό αντιπροσωπεύει μεταφορικά ένα μεγάλο βήμα μπροστά στη μικρομεσαία κατηγορία C.

## Ενεργητική και παθητική ασφάλεια

Στα τεστ πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) το 2019, το Škoda Scala απέσπασε την μέγιστη διάκριση των 5 αστέρων στις δοκιμές πλαγιομετωπικής και πλευρικής πρόσκρουσης, καθώς και πλευρικής πρόσκρουσης σε κολώνα, με ποσοστά:

* 97% στην προστασία ενηλίκων,
* 87% στην προστασία ανηλίκων,
* 76% για τα συστήματα ασφαλείας που διαθέτει στάνταρ και
* 81% στην προστασία πεζών, σε προσομοίωση πρόσκρουσης με πεζούς.

## Τεχνικά χαρακτηριστικά
### Βενζίνη

### Ντίζελ
thumb|right|Το σαλόνι του Škoda Scala.

## Ετήσιες πωλήσεις
[thumb|right|Ο χώρος αποσκευών ενός Škoda Scala στο Σαλόνι Αυτοκινήτου της [Γενεύης τον Μάρτιο του 2019.]]

## Αναφορές


## Εξωτερικοί σύνδεσμοι

* Η επίσημη Ελληνική ιστοσελίδα του Škoda Scala. 
* Η επίσημη διεθνής ιστοσελίδα του Škoda Scala.
* Official press release - Škoda Auto News and a free photo source.

Scala
Κατηγορία:Μικρομεσαία αυτοκίνητα
Κατηγορία:Τσεχικά αυτοκίνητα
Πίτσμπουργκ Άιρονμεν

Οι **Πίτσμπουργκ Άιρονμεν** (αγγλικά: *Pittsburgh Ironmen*) ήταν ομάδα καλαθοσφαίρισης του Basketball Association of America (πρόδρομος του σημερινού NBA). Η ομάδα είχε έδρα το Πίτσμπουργκ της Πενσυλβάνια και χρησιμοποίησε ως γήπεδο το Duquesne Gardens.

Τελείωσε τη μοναδική της σεζόν στο BAA, το 1946-1947, με 15 νίκες και 45 ήττες, τερματίζοντας στην πέμπτη και τελευταία θέση στη Δυτική Περιφέρεια και με το χειρότερο ρεκόρ στο πρωτάθλημα. Λόγω αυτού, της δόθηκε η πρώτη επιλογή για το ντραφτ του 1947 -το πρώτο στην ιστορία-, όπου και επέλεξε τον Κλίφτον ΜακΝίλι. Ωστόσο, η ομάδα αποσύρθηκε πριν την έναρξη της σεζόν 1947-1948 και δεν συμμετείχε ποτέ ξανά.

## Αποτελέσματα ανά περίοδο

## Εξωτερικοί σύνδεσμοι
*"The Pittsburgh Ironmen: Steel City's long-forgotten NBA team" 
*Pittsburgh Ironmen complete history NBA Hoops Online

Κατηγορία:Ανενεργές ομάδες του NBA
Κατηγορία:Ομάδες του BAA
Κατηγορία:Ιδρύσεις αθλητικών συλλόγων το 1946
Κατηγορία:Ιδρύσεις ομάδων καλαθοσφαίρισης το 1946
BAA Ιντιανάπολις

Η **BAA Ιντιανάπολις** ήταν ομάδα καλαθοσφαίρισης του Basketball Association of America (πρόδρομος του σημερινού NBA), με έδρα την Ιντιανάπολις της Ιντιάνα. Ήταν προγραμματισμένο να συμμετάσχει στο πρώτο πρωτάθλημα του BAA, το 1946-1947, αλλά διέκοψε τη λειτουργία της λίγο πριν από την έναρξη της αγωνιστικής περιόδου.

## Παραπομπές

Κατηγορία:Ανενεργές ομάδες του NBA
Κατηγορία:Ομάδες του BAA
Κατηγορία:Ιδρύσεις αθλητικών συλλόγων το 1946
Κατηγορία:Ιδρύσεις ομάδων καλαθοσφαίρισης το 1946
BAA Μπάφαλο

Η **BAA Μπάφαλο** ήταν ομάδα καλαθοσφαίρισης του Basketball Association of America (πρόδρομος του σημερινού NBA), με έδρα το Μπάφαλο της Νέας Υόρκης. Ιδρύθηκε στις 6 Ιουνίου του 1946 και ήταν προγραμματισμένο να συμμετάσχει στο πρωτάθλημα του BAA. Τελικά, δεν έπαιξε σε κανένα αγώνα και ακυρώθηκε από τη διοργανώτρια αρχή στις 10 Μαΐου 1948.

## Παραπομπές

Κατηγορία:Ανενεργές ομάδες του NBA
Κατηγορία:Ομάδες του BAA
Κατηγορία:Ιδρύσεις αθλητικών συλλόγων το 1946
Κατηγορία:Ιδρύσεις ομάδων καλαθοσφαίρισης το 1946
Χάμιλτον (Οντάριο)

Το **Χάμιλτον** () είναι μια πόλη και λιμένας στο Οντάριο, την πολυπληθέστερη επαρχία του Καναδά. Είναι μια εκβιομηχανισμένη πόλη στο Χρυσό Πέταλο στο δυτικό άκρο της Λίμνης Οντάριο. Έχει πληθυσμό 569.353 κατοίκων σύμφωνα με την απογραφή του 2021. Η μητροπολιτική απογραφική περιοχή του Χάμιλτον περιλαμβάνει το Μπέρλινγκτον και το Γκρίμσμπι, έχοντας πληθυσμό 785.184 κατοίκων. Βρίσκεται 58 χιλιόμετρα νοτιοδυτικά του Τορόντο, με το οποίο σχηματίζει την Ευρύτερη Περιοχή Τορόντο και Χάμιλτον.

Τα σημερινά σύνορα του Χάμιλτον ισχύουν από την 1η Ιανουαρίου 2001, μετά τη συνένωση της αρχικής πόλης με άλλους δήμους του Περιφερειακού Δήμου του Χάμιλτον-Γουέντγουερθ. Οι κάτοικοι της πόλης είναι γνωστοί ως Χαμιλτονιανοί. Από το 1981 και μετά, η μητροπολιτική περιοχή της πόλης χαρακτηρίζεται ως ένατη μεγαλύτερη του Καναδά και ως η τρίτη μεγαλύτερη του Οντάριο.

Στο Χάμιλτον βρίσκονται οι Βασιλικοί Βοτανικοί Κήποι, το Μουσείο Κληρονομιάς των Πολεμικών Αεροσκαφών του Καναδά, το Μονοπάτι Μπρους, το Πανεπιστήμιο ΜακΜάστερ, το Πανεπιστημιακό Κολλέγιο Ριντίμερ και το Κολλέγιο Μόχοκ. Οι Κατατάξεις Ανώτερης Εκπαίδευσης των Τάιμς κατατάσσουν το πανεπιστήμιο ΜακΜάστερ ως το 4ο καλύτερο του Καναδά και ως το 77ο μεγαλύτερο του κόσμου.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Οντάριο
Ντιτρόιτ Φάλκονς

Οι **Ντιτρόιτ Φάλκονς** (αγγλικά: *Detroit Falcons*) ήταν ομάδα καλαθοσφαίρισης του Basketball Association of America (πρόδρομος του σημερινού NBA). Η ομάδα είχε έδρα το Ντιτρόιτ του Μίσιγκαν και χρησιμοποίησε ως γήπεδο το Detroit Olympia.

Αγωνίστηκε στην εναρκτήρια σεζόν του BAA, το 1946-1947, και τερμάτισε στην τέταρτη θέση της Δυτικής Περιφέρειας με 20 νίκες και 40 ήττες. Πολυτιμότερος παίκτης ήταν ο σέντερ Σταν Μίασεκ με 895 πόντους (14.9 ανά παιχνίδι), ο οποίος συμπεριλήφθηκε στην κορυφαία πεντάδα εκείνου του πρωταθλήματος.

Η ομάδα διαλύθηκε αμέσως μετά το τέλος της περιόδου, αφήνοντας το Ντιτρόιτ χωρίς επαγγελματική ομάδα μπάσκετ μέχρι το 1957, όταν οι Φορτ Γουέιν Πίστονς μετακόμισαν εκεί, αλλάζοντας το όνομά τους σε Ντιτρόιτ Πίστονς.

## Αποτελέσματα ανά περίοδο

## Σημαντικά πρόσωπα
;Προπονητές
* Γκλεν Κούρτις (12 νίκες–22 ήττες)
* Φίλιπ Σακς (8 νίκες–18 ήττες)

;Παίκτες
* Σταν Μίασεκ
* Χάρολντ Μπράουν
* Μπομπ Ντάιλ
* Τζορτζ Πίρσι
* Χένρι Πίρσι
* Μιλτ Σχουν
* Χάρολντ Τζόνσον

## Εξωτερικοί σύνδεσμοι
* Detroit Falcons History NBA Hoops Online

Κατηγορία:Ανενεργές ομάδες του NBA
Κατηγορία:Ομάδες του BAA
Κατηγορία:Ιδρύσεις αθλητικών συλλόγων το 1946
Κατηγορία:Ιδρύσεις ομάδων καλαθοσφαίρισης το 1946
Αριστερά (Βόρεια Μακεδονία)

Η **Αριστερά** (Σλαβομακεδονικά: Левица, *Levica)* είναι σοσιαλιστικό πολιτικό κόμμα στη Βόρεια Μακεδονία. Ιδρύθηκε στις 14 Νοεμβρίου 2015. Αρχηγός του κόμματος είναι ο Ντίμιταρ Απάσιεφ, καθηγητής Νομικής στο Πανεπιστήμιο του Στιπ «Γκότσε Ντέλτσεφ». 

## Ιστορία
Η Αριστερά σχηματίστηκε από μέλη τριών πολιτικών οργανώσεων: το Κομμουνιστικό Κόμμα Μακεδονίας, το Κίνημα για κοινωνική δικαιοσύνη «Λένκα», το Αριστερό Κίνημα «Αλληλεγγύη» με υποστήριξη από συνδικάτα, ακτιβιστές και αριστερούς. Δηλωμένη αποστολή του κόμματος είναι να υποστηρίξει τα εργατικά δικαιώματα και την κοινωνική δικαιοσύνη, και είναι ταγμένο κατά των «διεθνικών φραγμών» και του εθνικισμού.
## Ηγεσία του κόμματος

## Αποτελέσματα εκλογών
### Βουλευτικές εκλογές

### Τοπικές εκλογές

## Σημειώσεις


## Παραπομπές


Κατηγορία:Πολιτικά κόμματα στη Βόρεια Μακεδονία
Αχιλλέας Κύρου

Ο **Αχιλλέας Κύρου** (1898–1950) ήταν Ελληνοκύπριος δημοσιογράφος και συγγραφέας.

## Βιογραφικά στοιχεία
Γεννήθηκε το 1898 στην Αθήνα και πατέρας του ήταν ο Άδωνις Κύρου, εκδότης της εφημερίδας *[[Εστία (εφημερίδα)|Εστία]]*. Σπούδασε φυσικομαθηματικές επιστήμες στο Πανεπιστήμιο Αθηνών, αλλά γρήγορα στράφηκε στη δημοσιογραφία, έχοντας επηρεαστεί από το περιβάλλον στο οποίο ανατράφηκε. Από το 1918, όταν πέθανε ο πατέρας του, ανέλαβε μαζί με τον αδερφό του Κύρο τη σύνταξη της *Εστίας*. Τα δύο αδέλφια διατήρησαν τη συντηρητική και φιλοβασιλική ιδεολογία της εφημερίδας και έτσι πολλές φορές ήρθαν αντιμέτωποι με προβλήματα με τις κυβερνήσεις. Η εφημερίδα τελικά έκλεισε 3 φορές, αλλά κατά τη διάρκεια της Κατοχής ο Αχιλλέας Κύρου ορίστηκε από τις γερμανικές κατοχικές δυνάμεις να διευθύνει την εφημερίδα. Ωστόσο μετά από λίγο παραιτήθηκε για λόγους συνείδησης. Πέθανε τον Οκτώβριο του 1950 στο Παρίσι, μετά από καρδιακά προβλήματα.

## Συγγραφικό έργο
Ο Αχιλλέας Κύρου έκανε την πρώτη του εμφάνιση στη λογοτεχνία το 1919 με το θεατρικό έργο *Στα όπλα η λεβεντιά*, στη θεατρική ομάδα της Κυβέλης. Ακολούθησαν διηγήματα, μεταφράσεις και διαφόρων ειδών μελέτες. Ήταν μέλος του διοικητικού συμβουλίου και γενικός γραμματέας του Εθνικού Θεάτρου. Μεταξύ των σημαντικότερων έργων του περιλαμβάνονται τα εξής:

;Πεζογραφία
**Όνειρα*, 1929 (βραβευθέν από την Ακαδημία Αθηνών)

;Θέατρο
**Στα όπλα η λεβεντιά*, 1919

;Μελέτες
**Δομήνικος Θεοτοκόπουλος – Γκρέκο*, 1932
**Οι έλληνες της Αναγεννήσεως και ο Δομήνικος Θεοτοκόπουλος*, 1938
**Η Ελλάς έδωσε την νίκην*, 1945
**Σκλαβωμένοι νικηταί*, 1945
**Ο βασιλεύς εις τον Αγώνα*, 1945
**Η αποφασιστική καμπή του πολέμου*, 1946
**«Βασίλισσα Όλγα» – Ιστορία ενός αντιτορπιλλικού*, 1946
**Βησσαρίων ο Έλλην*, 2 τόμοι, 1946-1947
**Η συνωμοσία εναντίον της Μακεδονίας 1940-1944*, 1950
**Η εξωτερική πολιτική της Σοβιετικής Ρωσίας. Διαλέξεις προς τους αξιωματικούς*, 1950

## Παραπομπές


## Εξωτερικοί σύνδεσμοι
* Αχιλλέας Κύρου στον ''Πανδέκτη'', του Εθνικού Ιδρύματος Ερευνών

Κατηγορία:Κύπριοι δημοσιογράφοι
Κατηγορία:Κύπριοι συγγραφείς
Ιερά Μητρόπολις Ναυπάκτου και Αγίου Βλασίου

Η **Ιερά Μητρόπολις Ναυπάκτου και Αγίου Βλασίου** είναι μητρόπολη της Εκκλησίας της Ελλάδας. Έδρα της είναι η πόλη της Ναυπάκτου στη νοτιοανατολική Αιτωλοακαρνανία και καλύπτει τον Δήμο Ναυπακτίας και την Δημοτική Ενότητα Παρακαμπυλίων του δήμου Αγρινίου. Σημερινός μητροπολίτης είναι ο Ιερόθεος (Βλάχος).

## Ιστορία
Η επισκοπή της Ναυπάκτου μαρτυρείται από τον 4ο αιώνα και αρχικά υπαγόταν στην Κόρινθο και αργότερα στην Αθήνα . 

Όπως και το υπόλοιπο Ιλλυρικό, η Ναύπακτος υπαγόταν στον Πάπα της Ρώμης μέχρι το 733, όταν ο Λέων Γ΄ ο Ίσαυρος την υπήγαγε στο Πατριαρχείο Κωνσταντινουπόλεως. Ο επίσκοπός της, Αντώνιος, αναφέρεται μεταξύ των συμμετεχόντων στις Συνόδους που πραγματοποιήθηκαν στην Κωνσταντινούπολη το 869–70 και το 879–80. 

Όταν η Ναύπακτος έγινε έδρα του νέου βυζαντινού *[[Θέμα (Βυζάντιο)|θέματος]]* της Νικόπολης στο δεύτερο μισό του 9ου αιώνα, η επισκοπή προήχθη σε μητροπολιτική στα τέλη του 9ου αιώνα, αναλαμβάνοντας τον ρόλο που προηγουμένως κατείχε η Νικόπολη. 

Έτσι, εμφανίζεται στις πηγές από τον 9ο αιώνα ως «Μητρόπολις Ναυπάκτου Νικοπόλεως», αριθμώντας αρχικά οκτώ εξαρτώμενες επισκοπές που κάλυπταν όλη την Ήπειρο: Βονίτσης, Αετού, Αχελώου, Ρωγών, Ιωαννίνων, Φωτικής, Αδριανόπολης, Βουθρωτού. Στο *[[Τακτικόν του Εσκοριάλ]]* στις αρχές της δεκαετίας του 970, προστέθηκε η επισκοπή της Χειμάρρας και κατά τον 11ο αιώνα δύο ακόμη, οι επισκοπές Κοζύλης και Άρτης υπήχθησαν στη Ναύπακτο. Μετά τη βυζαντινή κατάκτηση της Βουλγαρίας περί το 1020, οι βόρειες επισκοπές της τέθηκαν υπό τη δικαιοδοσία της Αρχιεπισκοπής Αχρίδος. 

Το 1025, ο Μητροπολίτης Ναυπάκτου τέθηκε επικεφαλής μιας εξέγερσης του τοπικού πληθυσμού, η οποία οδήγησε στο θάνατο του τοπικού *[[Στρατηγός (Βυζάντιο)|στρατηγού]]* Γεωργίου. Ο αυτοκράτορας Κωνσταντίνος Η΄ (1025–28) κατέστειλε βάναυσα την εξέγερση και τύφλωσε τον μητροπολίτη . 

Μετά την Δ΄ Σταυροφορία, η Ναύπακτος έγινε μέρος του Δεσποτάτου της Ηπείρου . Υπό τον μητροπολίτη Ιωάννη Απόκαυκο, ο θρόνος της Ναυπάκτου κέρδισε σε σημασία και ηγήθηκε τοπικής Συνόδου για το νότιο ήμισυ των περιοχών της Ηπείρου, αλλά σύντομα επισκιάστηκε από την Αρχιεπισκοπή Αχρίδος υπό τον δραστήριο Δημήτριο Χωματηνό. 

Η πόλη βρέθηκε υπό Φραγκοκρατία από το 1294 και έγινε Ρωμαιοκαθολική επισκοπή, στην οποία επισκόπευσαν περίπου 20 αρχιεπίσκοποι τον 14ο-15ο αιώνα. Η πόλη παρέμεινε τιτουλάρια επισκοπή της ρωμαιοκαθολικής Εκκλησίας μέχρι το 1977 . 

### Επισκοπικός κατάλογος

## Ιερές Μονές
* Ιερά Μονή Κοιμήσεως της Θεοτόκου Αμπελακιωτίσσης, στο ομώνυμο χωριό Αμπελακιώτισσα
* Ιερά Μονή Αγίου Ιωάννου Προδρόμου Βομβοκούς, στη Βομβοκού
* Ιερά Μονή Μεταμορφώσεως του Σωτήρος, στο χωριό Σκάλα Ναυπάκτου
## Παραπομπές


## Πηγές

* 
* 
* 
* 
* 
* 
* 
* 

Ναυπακτου
Μητροπολη
Κατηγορία:Πρώην επισκοπές της Ρωμαιοκαθολικής εκκλησίας
Ευγενία ντε Μπωαρναί

Η **Ευγενία ντε Μπωαρναί** (γαλλ. *Eugénie de Beauharnais*, 22 Δεκεμβρίου 1808 – 1 Σεπτεμβρίου 1847) από τον Οίκο του Μπωαρναί ήταν κόρη του Υποκόμη του Μπωαρναί και με τον γάμο της έγινε πριγκίπισσα του Χοεντσόλλερν-Χέχινγκεν.

## Βιογραφία
Η *Ευγενία Ορτανσία Αυγούστα Ναπολεωνή* γεννήθηκε στις 22 Δεκεμβρίου 1808 στο Μιλάνο, και ήταν το δεύτερο παιδί και κόρη του Ευγένιου ντε Μπωαρναί και της Αυγούστας της Βαυαρίας. 

Στις 22 Μαΐου 1826 παντρεύτηκε τον Κωνσταντίνο του Χοεντσόλλερν-Χέχινγκεν στο Άιχστετ της Βαυαρίαςς. Το ζευγάρι δεν απέκτησε απογόνους.

Από το 1833 η Ευγενία και ο σύζυγός της ζούσαν στο Κάστρο Λίντιχ, κοντά στο Χέχινγκεν, αν και πέρασαν επίσης μεγάλο μέρος των καλοκαιρινών μηνών στο Κάστρο Όιγκενσμπεργκ, διατηρώντας έτσι επαφή με τη θεία της, Ορτανσία, και τον εξάδελφό της, Λουδοβίκο Ναπολέοντα Βοναπάρτη.

Το καλοκαίρι του 1847 ξεκίνησε θεραπεία στο Σπα του Μπάντενβαϊλερ της Βάδης-Βυρτεμβέργης, αλλά στο ταξίδι επιστροφής πέθανε στο ξενοδοχείο *Post* στο Φρόυντενσταντ την 1η Σεπτεμβρίου 1847, σε ηλικία 38 ετών. Το σώμα της είναι θαμμένο στην Εκκλησία του Αγίου Ιακώβου στο Χέχινγκεν και η καρδιά της, κατόπιν αιτήματος της μητέρας της, είναι θαμμένη στο Παλάτι Λόιχτενμπεργκ στο Μόναχο.

## Οικογένεια
Στις 22 Μαΐου 1826 παντρεύτηκε τον Κωνσταντίνο του Χοεντσόλλερν-Χέχινγκεν στο Άιχστετ της Βαυαρίας. Το ζευγάρι δεν απέκτησε απογόνους.

## Τίτλοι
* 22 Δεκεμβρίου 1808 - 11 Απριλίου 1814: *Η Αυτοκρατορική Υψηλότητα* Ευγενία ντε Μπωαρναί, Πριγκίπισσα της Γαλλίας
* 11 Απριλίου 1814 - 14 Νοεμβρίου 1817: *Δεσποινίς* Ευγενία ντε Μπωαρναί
* 14 Νοεμβρίου 1817 - 22 Μαΐου 1826: *Η Βασιλική Υψηλότητα* Πριγκίπισσα Ευγενία του Λόιχτενμπεργκ
* 22 Μαΐου  1826 - 13 Σεπτεμβρίου  1838: *Η Γαληνοτάτη Υψηλότητα* Η Κληρονομική Πριγκίπισσα του Χοεντσόλλερν-Χέχινγκεν
* 13 Σεπτεμβρίου 1838 - 1 Σεπτεμβρίου 1847: *Η Γαληνοτάτη Υψηλότητα* Η Πριγκίπισσα του Χοεντσόλλερν-Χέχινγκεν
## Παραπομπές


* Anton-Heinrich Buckenmaier, Michael Hakenmüller: *Constantin, der letzte Fürst*. Glückler, Hechingen 2005
* Rudolf Marti: *Eugensberg, ein Schloss und 2500 Jahre Geschichte*. Huber, Frauenfeld 1997
* Villa Eugenia beim Förderverein
* Eugenie brachte den Glanz, Deutsche Stiftung Denkmalschutz

Κατηγορία:Οίκος των Χοεντσόλερν
Κατηγορία:Γάλλοι ευγενείς
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Οίκος του Μπωαρναί
Συνέκδημος

O ***Συνέκδημος*** είναι γεωγραφικό κείμενο που αποδίδεται στον Ιεροκλή, το οποίο περιέχει έναν πίνακα διοικητικών διαιρέσεων της Βυζαντινής Αυτοκρατορίας και καταλόγους των πόλεών τους. Το έργο χρονολογείται κατά την βασιλεία του Ιουστινιανού αλλά πριν το 535, καθώς διαιρεί τις 912 αναφερόμενες πόλεις στην Αυτοκρατορία σε 64 Επαρχίες. Ο Συνέκδημος, μαζί με το έργο του Στέφανου του Βυζαντίου ήταν οι κύριες πηγές του έργου του Κωνσταντίνου Ζ΄ για τα Θέματα (*De Thematibus*). 

Ο Συνέκδημος δημοσιεύθηκε σε διάφορες εκδόσεις μετά το 1735, κυρίως από τον Gustav Parthey (*Hieroclis Synecdemus*, Βερολίνο, 1866) και λίγο αργότερα σε ένα διορθωμένο κείμενο από τον A. Burckhardt στη σειρά Teubner. Η πιο πρόσφατη σημαντική έκδοση ήταν από τον E. Honigmann (*Le Synekdèmos d'Hiéroklès et l'opuscule géographique de Georges de Chypre,* Βρυξέλλες, 1939). 

## Παραπομπές


## Πηγές
* 
* 
* 
* . (*[[Oxford Dictionary of Byzantium]]*)

Κατηγορία:Βυζαντινή γραμματεία
Μπους (Μοζέλ)

Το **Μπους** (, , , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Ναΐλί Αμπντουλάχ Πασάς

Ο **Ναΐλί Αμπντουλάχ Πασάς** (Οθ. Τούρκικα:نايلي عبدالله باشا) (Τούρκικα:*Naili Abdullah Paşa*,  ? - Αύγουστος 1758) ήταν Οθωμανός πολιτικός.

Ο Ναΐλί Αμπντουλάχ ήταν Τούρκος από την Κωνσταντινούπολη και πήρε δουλειά στην οθωμανική γραφειοκρατία. Μετά από αρκετές δευτερεύουσες θέσεις, διορίστηκε ως "reis ül-küttab" (αρχηγός υπαλλήλων, θέση ανάλογη με τον υπουργό Εξωτερικών κατά την περίοδο αυτή) το 1747, κατά τη διάρκεια της βασιλείας του Μαχμούτ Α΄.

Οκτώ χρόνια αργότερα, στις 19 Μαΐου 1755 κατά τη διάρκεια της βασιλείας του Οσμάν Γ΄, διορίστηκε ως ο Μεγάλος Βεζίρης. Ωστόσο, ο Οσμάν Γ΄ ήταν ένας αδύναμος σουλτάνος και ήταν υπό την επιρροή του Νισαντζή Σιλαχντάρ Μπηγιηκλή Αλί Πασά, του αντιπάλου του Ναΐλί Αμπντουλάχ.

Ο Ναΐλί Αμπντουλάχ απολύθηκε από τον σουλτάνο μετά από μόλις τρεις μήνες στις 24 Αυγούστου 1755. Στη συνέχεια διορίστηκε κυβερνήτης της Κρήτης. Τρία χρόνια αργότερα, διορίστηκε κυβερνήτης της Τζέντα (στη σύγχρονη Σαουδική Αραβία) μετά από αίτημα του. Ωστόσο, πέθανε στη Μεδίνα στο δρόμο της προς τη Τζέντα τον Αύγουστο του 1758.

## Παραπομπές

Κατηγορία:Μεγάλοι Βεζίρηδες
Βασίλειος Ανανιάδης

Ο **Βασίλειος Ανανιάδης** (1900-1942) ήταν Έλληνας κτηνίατρος, που σταδιοδρόμησε στον ελληνικό στρατό.

Εκτός από τις μελέτες του πάνω σε ενδιαφέροντα κλινικά περιστατικά, ο Ανανιάδης συνέβαλε σημαντικά και στη συστηματική διερεύνηση πολλών άλλων θεμάτων της κτηνοπαθολογίας στην Ελλάδα. Πραγματοποίησε λεπτομερείς έρευνες για τη συχνότητα της βακιλλαιμίας κατά τη φυματίωση, τόσο στις αγελάδες, όσο και στον άνθρωπο. Συνεκδοχικά, μετά από πολλές εργαστηριακές διαπιστώσεις, απέδειξε την ανυπαρξία στην Ελλάδα περιπτώσεων φυματιώσεως στον άνθρωπο από βάκιλλο του Κοχ του τύπου της αγελάδας (βόειος τύπος).

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελίδα 421

Κατηγορία:Έλληνες κτηνίατροι
Σμαΐλ Χαμντανί

Ο **Σμαΐλ Χαμντανί** (, 11 Μαρτίου 1930 - 6/7 Φεβρουαρίου 2017) ήταν Αλγερινός πολιτικός. Διετέλεσε πρωθυπουργός της Αλγερίας από τις 15 Δεκεμβρίου 1998 έως τις 23 Δεκεμβρίου 1999. 

## Πρώτα χρόνια και εκπαίδευση
Ο Χαμντανί γεννήθηκε στο Γκενζέτ, της επαρχίας Μπορτζ Μπου Αρερίτζ στην ανατολική Καβυλία, στις 11 Μαρτίου 1930. 

## Πολιτική σταδιοδρομία
Ο Χαμντανί έγινε μέλος του Εθνικού Απελευθερωτικού Μετώπου (FLN). Το 1962 όταν η Αλγερία απέκτησε την ανεξαρτησία της, διορίστηκε επιτελάρχης της προσωρινής κυβέρνησης με επικεφαλής τον Αμπντεραχμάν Φαρές. Υπό την προεδρία του Αχμέντ Μπεν Μπελά, ο Χαμντανί διορίστηκε πρέσβης στο Βέλγιο. Στη συνέχεια διετέλεσε υπεύθυνος πληροφοριών και διευθυντής νομικών και προξενικών υποθέσεων στο Υπουργείο Εξωτερικών μέχρι το 1970. 

Διετέλεσε πρωθυπουργός από τις 15 Δεκεμβρίου 1998 έως τις 23 Δεκεμβρίου 1999. 

## Θάνατος
Ο Χαμντανί πέθανε στον ύπνο του τη νύχτα της 6ης Φεβρουαρίου ή το πρωί της 7ης Φεβρουαρίου 2017 σε ηλικία 86 ετών. 

## Παραπομπές


Κατηγορία:Πρωθυπουργοί της Αλγερίας
Αποσύνδεση (ψυχολογία)

Η **αποσύνδεση** (ή **διάσχιση**) περιγράφει ένα ευρύ φάσμα εμπειριών, που κυμαίνονται από ήπια συναισθηματική απόσπαση από το άμεσο περιβάλλον, έως μια πιο σοβαρή αποσύνδεση από σωματικές και συναισθηματικές εμπειρίες. Το κύριο χαρακτηριστικό όλων των φαινομένων αποσύνδεσης περιλαμβάνει την αποστασιοποίηση από την πραγματικότητα, παρά την απώλεια της πραγματικότητας όπως συμβαίνει στην ψύχωση.    

Η αποσύνδεση παρουσιάζεται συνήθως σε ένα συνεχές. Στις ήπιες περιπτώσεις, η αποσύνδεση μπορεί να θεωρηθεί ως μηχανισμός αντιμετώπισης ή αμυντικός μηχανισμός του ατόμου στην προσπάθεια να ελέγξει, να ελαχιστοποιηθεί ή να ανεχθεί το άγχος του - συμπεριλαμβανομένης της πλήξης ή της σύγκρουσης.   Στο μη παθολογικό άκρο του συνεχούς, η αποσύνδεση περιγράφει κοινά γεγονότα όπως ονειροπόληση. Πιο μακρυά κατά μήκος του συνεχούς είναι μη παθολογικές αλλοιωμένες καταστάσεις συνείδησης.   

Η περισσότερο παθολογική αποσύνδεση περιλαμβάνει διαχωριστικές διαταραχές, συμπεριλαμβανομένης της διαχωριστικής φούγκας και αποπροσωποποίησης με ή χωρίς αλλοιώσεις στην προσωπική ταυτότητα ή την αίσθηση του εαυτού. Αυτές οι αλλαγές μπορούν να περιλαμβάνουν: την αίσθηση ότι ο εαυτός ή ο κόσμος είναι εξωπραγματικός ( αποπροσωποποίηση και αποερετοποίηση). απώλεια μνήμης (αμνησία) ξεχνώντας την ταυτότητα ή αναλαμβάνοντας έναν νέο εαυτό (φούγκα) και ξεχωριστά ρεύματα συνείδησης, ταυτότητας και εαυτού (διαταραχή διαχωριστικής ταυτότητας, παλαιότερα αποκαλούμενη διαταραχή πολλαπλής προσωπικότητας) και σύνθετη διαταραχή μετατραυματικού στρες.  

## Παραπομπές

Κατηγορία:Αμυντικοί μηχανισμοί
Κατηγορία:Έννοιες στην ψυχολογία
Κατηγορία:Αποσυνδετικές διαταραχές
Κατηγορία:Ψυχοπαθολογία
Μπυσί (Μοζέλ)

Το **Μπουσύ** () είναι κοινότητα στο νομό Μοζέλ στο Γκραντ Εστ στη βορειοανατολική Γαλλία. 

## Πληθυσμός

## Δείτε επίσης
* Κατάλογος κοινοτήτων της Μοζέλ  

## Παραπομπές


## Βιβλιογραφικές αναφορές
* Στατιστικά στοιχεία του INSEE 

Κατηγορία:Κοινότητες της Μοζέλ
Πρόβιντενς Στιμρόλερς

Οι **Πρόβιντενς Στιμρόλερς** (αγγλικά *Providence Steamrollers*) ήταν ομάδα καλαθοσφαίρισης του Basketball Association of America (πρόδρομος του σημερινού NBA). Ο σύλλογος είχε έδρα το Πρόβιντενς του Ρόουντ Άιλαντ και χρησιμοποίησε ως γήπεδο το Rhode Island Auditorium. Ήταν μία από τις 11 ομάδες που έλαβαν μέρος στην εναρκτήρια σεζόν του BAA. 

Οι Στιμρόλερς κατέχουν το ρεκόρ λιγότερων νικών σε μία σεζόν στο NBA. Αυτό συνέβη την περίοδο 1947–48, όταν κέρδισαν μόλις σε 6 από τα 48 παιχνίδια (ποσοστό 12,5%). Ωστόσο, το ρεκόρ για το χαμηλότερο ποσοστό νικών στην ιστορία του πρωταθλήματος κατέχουν οι Σάρλοτ Μπόμπκατς με 10,6% την περίοδο 2011-12. 

Επίσης, κατά τη διάρκεια της περιόδου 1947–48, ο προπονητής Νατ Χίκι αγωνίστηκε ως παίκτης για δύο παιχνίδια, εκ των οποίων το δεύτερο ήταν δύο ημέρες πριν από τα 46α γενέθλιά του. Έγινε έτσι ο γηραιότερος παίκτης στην ιστορία του NBA μέχρι σήμερα.

Η ομάδα αγωνίστηκε για τρεις περιόδους πριν αποσυρθεί το 1949. Σημείωσε συνολικά 46 νίκες και 122 ήττες, ενώ δεν προκρίθηκε ποτέ στα Playoffs.

## Αποτελέσματα ανά περίοδο

## Σημαντικά πρόσωπα
;Προπονητές
* Ρόμπερτ Μόρις (1946–47)
* Χανκ Σόαρ (1947–48)
* Νατ Χίκι (1948)
* Κεν Λέφλερ (1948–49)

;Παίκτες
* Έρνι Κάλβερλι – Μέλος της δεύτερης καλύτερης πεντάδας και πρώτος στις ασίστ κατά την πρώτη σεζόν του NBA
* Τζορτζ Νόστραντ – Ψηλότερος παίκτης κατά την πρώτη σεζόν του NBA
* Νατ Χίκι – Γηραιότερος παίκτης στην ιστορία του NBA
* Κένι Σέιλορς – Πρώτος σκόρερ της ομάδας το 1948 και το 1949

## Εξωτερικοί σύνδεσμοι
* Ιστορικό των Πρόβιντενς Στιμρόλερς

Κατηγορία:Ανενεργές ομάδες του NBA
Κατηγορία:Ομάδες του BAA
Κατηγορία:Ιδρύσεις αθλητικών συλλόγων το 1946
Κατηγορία:Ιδρύσεις ομάδων καλαθοσφαίρισης το 1946
Κλίβελαντ Ρέμπελς

Οι **Κλίβελαντ Ρέμπελς** (αγγλικά: *Cleveland Rebels*) ήταν ομάδα καλαθοσφαίρισης του Basketball Association of America (πρόδρομος του σημερινού NBA). Η ομάδα είχε έδρα το Κλίβελαντ του Οχάιο και χρησιμοποίησε ως γήπεδο το Cleveland Arena.

Αγωνίστηκε μόνο στην εναρκτήρια σεζόν του BAA, το 1946-1947, όπου με 30 νίκες και 30 ήττες τερμάτισε στην τρίτη θέση της Δυτικής Περιφέρειας και προκρίθηκε στα Playoffs. Εκεί, αντιμετώπισε τους Νιου Γιορκ Νικς στον πρώτο γύρο και αποκλείστηκε με 2-1 νίκες. Πολυτιμότεροι παίκτες στη σεζόν ήταν οι Εντ Σαντόφσκι και Κένι Σέιλορς.

Η ομάδα διαλύθηκε αμέσως μετά το τέλος της περιόδου, αφήνοντας το Κλίβελαντ χωρίς επαγγελματική ομάδα μπάσκετ μέχρι το 1970, όταν ιδρύθηκαν οι Κλίβελαντ Καβαλίερς.

## Αποτελέσματα ανά περίοδο

## Σημαντικά πρόσωπα
;Προπονητές
* Ρόι Κλίφορντ
* Ντατς Ντενέρτ

;Παίκτες
* Εντ Σαντόφσκι
* Κένι Σέιλορς
* Κλέγκι Χέρμσεν
* Ντικ Σουλζ
* Μελ Ριμπ
* Λίο Μόγκους

## Παραπομπές

Κατηγορία:Ανενεργές ομάδες του NBA
Κατηγορία:Ομάδες του BAA
Κατηγορία:Ιδρύσεις αθλητικών συλλόγων το 1946
Κατηγορία:Ιδρύσεις ομάδων καλαθοσφαίρισης το 1946
Δείκτης γεννητικότητας

μικρογραφία|450x450εσ|Δείκτης γεννητικότητας ανά χώρα, 2017
Ο **δείκτης γεννητικότητας**  μιας χρονικής περιόδου ορίζεται ως ο λόγος των γεννήσεων ανά 1.000 άτομα πληθυσμού  πρός την υπολογιζόμενη χρονική περίοδο σε έτη. Από τον υπολογισμό του δείκτη εξαιρούνται οι γεννήσεις νεκρών παιδιών. Ο αριθμός γεννήσεων μπορεί να υπολογίζεται από την καταμέτρηση των εγγραφών των ληξιαρχικών πράξεων γεννήσεων, ή τις μετρήσεις των απογραφών πληθυσμού καθώς και από εκτιμήσεις μέσω ειδικευμένων δημογραφικών τεχνικών. Ο δείκτης γεννητικότητας (μαζί με τους δείκτες της θνησιμότητας και της μετανάστευσης) χρησιμοποιείται για την καταμέτρηση της πληθυσμιακής ανάπτυξης. Ο εκτιμώμενος μέσος πληθυσμός μπορεί να ληφθεί ως ο πληθυσμός στα μέσα του έτους.

Όταν αφαιρεθεί ο δείκτης θνησιμότητας από τον δείκτη γεννητικότητας, τότε προκύπτει το αποτέλεσμα του δείκτη φυσικής αύξησης ανά 1.000 άτομα. Αυτός ο δείκτης ισοδυναμεί με τη φυσική αλλαγή (εξαιρούμενης της μετανάστευσης).

Ο συνολικός δείκτης γεννητικότητας (το οποίο συμπεριλαμβάνει όλες της γεννήσεις), το οποίο συνήθως ορίζεται ως ο δείκτης γεννήσεων ανά 1.000 άτομα πληθυσμού, διαχωρίζεται από ένα σύνολο αναλογιών που σχετίζονται με την ηλικία (π.χ. ο αριθμός των γεννήσεων ανά 1.000 άτομα ή πιο συνήθως, η αναλογία 1.000 ανδρών ανά 1.000 γυναίκες σε κάθε ηλικιακή ομάδα). 

Ο μέσος παγκόσμιος δείκτης γεννητικότητας το 2016 ήταν 18.6 γεννήσεις ανά 1.000 άτομα. Το ίδιο έτος, ο παγκόσμιος δείκτης θνησιμότητας ήταν 7.8 θάνατοι ανά 1.000 άτομα. Το ποσοστό φυσικής αύξησης ανερχόταν έτσι στο 1.6%. Σύμφωνα με την Παγκόσμια Τράπεζα ο δείκτης γεννητικότητας το 2012 ανερχόταν στις 19,611 γεννήσεις ανά 1.000 άτομα. Σύμφωνα με την Κεντρική Υπηρεσία Πληροφοριών των ΗΠΑ ο δείκτης γεννητικότητας έφτανε τις 19.15 γεννήσεις ανά 1.000 άτομα, έχοντας μειωθεί από την αναλογία 20.09 γεννήσεων ανά 1.000 άτομα του 2007.

Ο παγκόσμιος μέσος όρος για το 2016 αντιστοιχούσε σε περίπου 4.3 γεννήσεις ανά δευτερόλεπτο ή αλλιώς 256 γεννήσεις ανά λεπτό παγκοσμίως.

## Παραπομπές


Κατηγορία:Δημογραφική οικονομία
Κατηγορία:Παγκόσμιος πληθυσμός
Γονιμότητα

Η **γονιμότητα** είναι η φυσική ικανότητα ενός οργανισμού να παράγει απογόνους. Για την μέτρηση της γονιμοτητας χρησιμοποιείται ο δείκτης γονιμότητας, ο οποίος είναι ο αριθμός των απογόνων που γεννά ένα ζευγάρι, ένας ζωντανός οργανισμός ή ένας πληθυσμός. Η γονιμότητα διαφέρει από την αναπαραγωγική ικανότητα, η οποία ορίζεται ως το δυναμικό αναπαραγωγής ενός οργανισμού (η αναπαραγωγική ικανότητα επηρεάζεται μεταξύ άλλων από την παραγωγή των γαμετών και τη γονιμοποίηση). 

Η ανθρώπινη γονιμότητα εξαρτάται από διάφορους παράγοντες: από την διατροφή, από την σεξουαλική συμπεριφορά, από την συγγένεια εξ αίματος, από τον τοπικό πολιτισμό, από το ένστικτο, από την ενδοκρινολογία, από τις οικονομικές συνθήκες, από τον τρόπο ζωής και από τα συναισθήματα.

## Παραπομπές
Τορόντο Χάσκις

Οι **Τορόντο Χάσκις** (αγγλικά: *Toronto Huskies*) ήταν ομάδα καλαθοσφαίρισης του Basketball Association of America (πρόδρομος του σημερινού NBA). Ο σύλλογος είχε έδρα το Τορόντο του Οντάριο στον Καναδά και χρησιμοποίησε ως γήπεδο το Maple Leaf Gardens. 

## Ιστορία
Ήταν μία από τις 11 ομάδες που έλαβαν μέρος στην εναρκτήρια σεζόν του BAA και τερμάτισε στην τελευταία θέση της Ανατολικής Περιφέρειας με 22 νίκες και 38 ήττες. Πρώτος σκόρερ ήταν ο Μάικ ΜακΚάρον με 649 πόντους σε 60 αγώνες. Αυτός και ο Ντικ Φίτζγκεραλντ ήταν οι μόνοι παίκτες που συμμετείχαν σε όλα τα παιχνίδια της ομάδας. Ο Εντ Σαντόφσκι είχε τον μεγαλύτερο μέσο όρο πόντων με 19.1 ανά αγώνα, αλλά έπαιξε μόνο σε 10 παιχνίδια. Οι Χανκ Μπιασάτι και Τζίνο Σοβράν ήταν οι μοναδικοί Καναδοί στο ρόστερ.

Αξιοσημείωτο γεγονός αποτελεί ότι την 1η Νοεμβρίου του 1946 δόθηκε στην έδρα των Χάσκις το πρώτο παιχνίδι στην ιστορία του πρωταθλήματος απέναντι στους Νιου Γιορκ Νικς, με τους φιλοξενούμενους να επικρατούν με 68-66. Ο Όσκαρ Σέκτμαν των Νικς πέτυχε το πρώτο καλάθι του αγώνα, που θεωρείται και το πρώτο στην ιστορία του NBA.

Η ομάδα διαλύθηκε αμέσως μετά το τέλος της περιόδου, αφήνοντας το Τορόντο χωρίς επαγγελματική ομάδα μπάσκετ μέχρι το 1995, όταν ξεκίνησαν οι συζητήσεις για τη δημιουργία ενός συλλόγου που θα εκπροσωπήσει και πάλι την πόλη. Ωστόσο, η διοίκηση απέκλεισε το όνομα Χάσκις, όταν έγινε εμφανές ότι δεν υπήρχε τρόπος να σχεδιαστεί ένα κατάλληλο λογότυπο που δεν θα έμοιαζε με εκείνο των Μινεσότα Τίμπεργουλβς. Η ονομασία άλλαξε και έτσι δημιουργήθηκαν οι Τορόντο Ράπτορς.

## Αποτελέσματα ανά περίοδο

## Σημαντικά πρόσωπα
;Προπονητές
* Εντ Σαντόφσκι
* Λιου Χέιμαν
* Ντικ Φίτζγκεραλντ
* Ρόμπερτ Ρολφ

;Παίκτες
* Μάικ ΜακΚάρον
* Λίο Μόγκους
* Εντ Σαντόφσκι
* Τζορτζ Νόστραντ
* Ντικ Φίτζγκεραλντ
* Κλέγκι Χέρμσεν
* Ντικ Σουλζ

## Παραπομπές

## Εξωτερικοί σύνδεσμοι
* Ιστορικό των Τορόντο Χάσκις
* "1946–47 Toronto Huskies," *Basketball-Reference.com*

Κατηγορία:Ανενεργές ομάδες του NBA
Κατηγορία:Ομάδες του BAA
Κατηγορία:Ιδρύσεις αθλητικών συλλόγων το 1946
Κατηγορία:Ιδρύσεις ομάδων καλαθοσφαίρισης το 1946
Πλέι-Οφ BAA 1947

Τα **πλέι-οφ του 1947** ήταν το τουρνουά που ακολούθησε την ολοκλήρωση της κανονικής περιόδου στην εναρκτήρια σεζόν (1946-1947) του **[[Basketball Association of America]]** (BAA). Το τουρνουά ολοκληρώθηκε με τους Φιλαδέλφεια Ουόριορς να επικρατούν των Σικάγο Σταγκς με 4-1 νίκες στους τελικούς της διοργάνωσης και να θεωρούνται ως η πρώτη πρωταθλήτρια ομάδα στην ιστορία του NBA.

## Προκριθείσες ομάδες

;Δυτική κατηγορία

;Ανατολική κατηγορία

## Σύστημα διεξαγωγής
Στον πρώτο γύρο, οι ομάδες που τερμάτισαν στη δεύτερη και τρίτη θέση κάθε κατηγορίας (δυτική και ανατολική) αγωνίστηκαν μεταξύ τους, με την πρόκριση να κρίνεται στις δύο νίκες. Οι νικητές των δύο αγώνων δημιούργησαν το ένα ζευγάρι των ημιτελικών, όπου και εκεί η πρόκριση για τους τελικούς του πρωταθλήματος κρίθηκε στις δύο νίκες.

Στο άλλο ζευγάρι των ημιτελικών, αγωνίστηκαν μεταξύ τους οι ομάδες που τερμάτισαν στην πρώτη θέση των δύο κατηγοριών, με την πρόκριση για τους τελικούς του πρωταθλήματος να κρίνεται στις τέσσερις νίκες. Στα τελικά, ο πρωταθλητής αναδείχθηκε επίσης στις τέσσερις νίκες. Αυτό το σύστημα διεξαγωγής των πλέι-οφ χρησιμοποιήθηκε μόνο τις δυο πρώτες σεζόν της διοργάνωσης.

Το πρωτάθλημα κατέκτησαν οι Φιλαδέλφεια Ουόριορς επικρατώντας των Σικάγο Σταγκς με 4-1 νίκες στους τελικούς. Αξιοσημείωτο είναι ότι το τουρνουά διεξήχθη το διάστημα 2-22 Απριλίου 1947, με τους Ουόριορς να παίζουν 10 και τους Σταγκς 11 παιχνίδια σε 21 ημέρες, ενώ για τους τελικούς έπαιξαν 5 αγώνες σε μόλις 7 ημέρες.

## Πίνακας αποτελεσμάτων

## Πρώτος γύρος
(Α2) **[[Φιλαδέλφεια Ουόριορς]]** vs. (Δ2) Σαιντ Λούις Μπόμπερς:

(Α3) **[[Νιου Γιορκ Νικς]]** vs. (Δ3) Κλίβελαντ Ρέμπελς:

## Ημιτελικοί
(Α1) Ουάσινγκτον Κάπιτολς vs. (Δ1) **[[Σικάγο Σταγκς]]**:

(Α2) **[[Φιλαδέλφεια Ουόριορς]]** vs. (Α3) Νιου Γιορκ Νικς:

## Τελικοί
(Α2) **[[Φιλαδέλφεια Ουόριορς]]** vs. (Δ1) Σικάγο Σταγκς:

## Εξωτερικοί σύνδεσμοι
* 1947 Playoffs στο NBA.com 
* 1947 BAA Playoffs  στο Basketball-Reference.com

Κατηγορία:Πλέι-οφ του BAA
Πλει-Οφ
Βεατρίκη της Καστίλης, μαρκησία του Μομφερράτου

Η **Βεατρίκη της Καστίλης** (5 Νοεμβρίου ή 6 Δεκεμβρίου 1254 - 1286) μέλος του Καστιλιανού Οίκου της Ιβρέας ήταν το δεύτερο από τα 11 παιδιά του βασιλιά της Καστίλης Αλφόνσου του Σοφού με την σύζυγο του Γιολάντα της Αραγωνίας. Οι από πατέρα παππούδες της ήταν ο Φερδινάνδος Γ΄ της Καστίλης και η Ελισάβετ της Σουαβίας (1203–1235), κόρη του Φιλίππου δούκα της Σουαβίας και της Ειρήνης Αγγελίνας. Οι από μητέρα παππούδες της ήταν ο Ιάκωβος Α΄ της Αραγωνίας και η Γιολάνδη της Ουγγαρίας, κόρη του Ανδρέα Β΄ της Ουγγαρίας και της Γιολάντας του Κουρτεναί. Τα αδέλφια της ήταν ο Φερδινάνδος δε λα Θέρδα, διάδοχος και ο Σάντσο Δ΄ της Καστίλης και ο Ιωάννης, κύριος της Βαλένισα ντε Κάμπος, από τα 11 παιδιά μόνο τα 6 είχαν αποκτήσει απογόνους. 

Με τον γάμο της έγινε μαρκησία του Μομφερράτου και η μητέρα της Ειρήνης του Μομφερράτου. Η Βεατρίκη αρραβωνιάστηκε στην αρχή τον Ιωάννη Β΄ μαργράβο του Βρανδεμβούργου-Στένταλ, ο στόχος του αρραβώνα ήταν να υποστηρίξει το Βρανδεμβούργο τον Αλφόνσο Ι΄ για τον αυτοκρατορικό θρόνο. Το όνομα της κόρης του βασιλιά δεν είναι καταγεγραμμένο, αλλά θεωρείται βέβαιο ότι ήταν η Βεατρίκη επειδή η μεγαλύτερη αδελφή της Βερεγγαρία ήταν ήδη αρραβωνιασμένη, ο αρραβώνας τελικά διεκόπη. Η Βεατρίκη της Καστίλης παντρεύτηκε τελικά τον Αύγουστο του 1271 στην Μούρθια τον Γουλιέλμο Ζ΄ μαρκήσιο του Μομφερράτου, ο οποίος είχε κάνει ήδη δυο γάμους, αλλά είχε αποκτήσει μόνο μία κόρη, τη Μαργαρίτα, που παντρεύτηκε τον αδελφό τής Βεατρίκης, τον Ιωάννη. Με τον σύζυγό της Γουλιέλμο Ζ΄ η Βεατρίκη απέκτησε:
* Γιολάντα π. 1274-1317, παντρεύτηκε τον Ανδρόνικο Β΄ Παλαιολόγο Αυτοκράτορα των Ρωμαίων. Ο γιος τους Θεόδωρος Α΄ θα κληρονομήσει τη μαρκιωνία, όπως και οι άρρενες απόγονοί του ως το 1533.
* Ιωάννης Α΄ π. 1275-1305, μαρκήσιος του Μομφερράτου, άτεκνος.

## Πρόγονοι


## Παραπομπές


## Εξωτερικοί σύνδεσμοι
*Βασιλείς της Καστίλης

Κατηγορία:Καστιλιανός Οίκος της Ιβρέας
Κατηγορία:Μαρκησίες του Μομφερράτου
Κατηγορία:Ινφάντας της Καστίλλης
Κώστας Καζάνας

Ο **Κώστας Καζάνας** (Θεσσαλονίκη, 1984) είναι Έλληνας προπονητής ποδοσφαίρου. Αποφοίτησε από το Τμήμα Επιστήμης Φυσικής Αγωγής και Αθλητισμού του Αριστοτελείου Πανεπιστημίου Θεσσαλονίκης με ειδικότητα Ποδόσφαιρο και είναι κάτοχος του διπλώματος UEFA Α και UEFA Elite Youth.

Γεννήθηκε στη Θεσσαλονίκη το 1984. Ως ποδοσφαιριστής αγωνίστηκε στον Παύλο Μελά (2002-2003 Δ' Εθνική), στον Αγροτικό Αστέρα (Γ' Εθνική 2003-2005), στην Ομόνοια Σίνδου (Δ' Εθνική 2005-2006), στον Αγροτικό Αστέρα (Β' Εθνική 2006-2007), στον Εθνικό Σοχού (Δ' Εθνική 2007-2008), στον Παύλο Μελά (2008-2009 Δ' Εθνική), στον ΠΑΟΔ (Δ' Εθνική 2009-2011), στον Ελευθεριακό (2011-2012), στον Παύλο Μελά (2012-2013) και στη Νίκη Μεσημερίου (2013-2014). 
Διετέλεσε προπονητής ποδοσφαίρου αναπτυξιακών ηλικιών στην ΠΑΕ Αγροτικός Αστέρας (2008-2009), στον Μαραθώνα Καλαμαριάς (2010-2011), στον Α.Ο. Παύλος Μελάς (2011-2013), στον Μακεδονικό (2013-2014). Διετέλεσε επίσης βοηθός προπονητή Κ12 ΠΑΟΚ (2014-2015), Προπονητής φυσικής κατάστασης Κ20 ΠΑΟΚ και Κ17 ΠΑΟΚ (2015-2016), βοηθός προπονητή Κ15 και Κ17 ΠΑΟΚ (2017-2018), προπονητής Κ17 και Κ19 του Άρη Θεσσαλονίκης (2018-2019), του Θερμαϊκού Θέρμης και της Κ17 του Άρη (2022-2023).

Στις τιμητικές διακρίσεις περιλαμβάνονται οι τίτλοι: ΠΑΟΚ Πρωταθλητής Ελλάδος Κ17 2015-2016, ΠΑΟΚ Πρωταθλητής Ελλάδος Κ15 2016-2017 και διάκριση συμμετοχής ΠΑΟΚ στο UEFA Youth League K20.

## Παραπομπές


Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
NAVTEX

δεξιά|μικρογραφία| Δέκτης NAVTEX εκτυπώνει εισερχόμενο μήνυμα
δεξιά|μικρογραφία| Μήνυμα NAVTEX για την Βαλτική Θάλασσα
Το **NAVTEX** (**NAV**igational **TE**le**X** , επίσης Navtex ή NavTex, είναι μια διεθνής αυτοματοποιημένη υπηρεσία άμεσης εκτύπωσης μεσαίας συχνότητας για την διάδοση προειδοποιήσεων και προβλέψεων πλοήγησης και μετεωρολογίας, καθώς και επειγουσών πληροφοριών για την ασφάλεια στη θάλασσα (MSI) σε πλοία. 

Το NAVTEX αναπτύχθηκε για να παρέχει έναν χαμηλού κόστους, απλό και αυτοματοποιημένο τρόπο λήψης αυτών των πληροφοριών σε πλοία στη θάλασσα εντός περίπου 370 χιλιομέτρων (200 ναυτικά μίλια) από την ακτή. Οι χρήστες δεν χρεώνονται για την λήψη εκπομπών NAVTEX, καθώς οι μεταδόσεις συνήθως μεταδίδονται από την Εθνική Αρχή Καιρού (Ιταλία) ή το Ναυτικό ή την Ακτοφυλακή (όπως στις ΗΠΑ) ή την εθνική αρχή πλοήγησης (Καναδάς). 

Όταν τα μηνύματα περιέχουν προβλέψεις καιρού, χρησιμοποιείται μια συντομευμένη μορφή πολύ παρόμοια με την πρόβλεψη καιρού ναυσιπλοΐας. 

Το NAVTEX αποτελεί συστατικό στοιχείο της Παγκόσμιας Υπηρεσίας Προειδοποίησης Πλοήγησης (*WWNWS*) του Διεθνούς Ναυτιλιακού Οργανισμού / Διεθνούς Υδρογραφικού Οργανισμού. Το NAVTEX είναι επίσης σημαντικό στοιχείο του Παγκόσμιου Συστήματος Ασφάλειας Θαλάσσιων Κινδύνων (*GMDSS*). Σύμφωνα με την Σύμβαση SOLAS, ορισμένες κατηγορίες σκαφών πρέπει να φέρουν το NAVTEX, από την 1η Αυγούστου 1993.

## Παραπομπές


Κατηγορία:Ναυτικά ηλεκτρονικά όργανα
Κατηγορία:Ναυτικά όργανα
Άλφα Τάουρι

Η **Σκουντερία Άλφα Τάουρι** (ιταλικά: *Scuderia AlphaTauri*), η οποία είναι ευρύτερα γνωστή ως **Άλφα Τάουρι**, ήταν ιταλική ομάδα της Φόρμουλα 1 και μία από τις δύο ομάδες, μαζί με την Red Bull Racing, που ανήκουν στην αυστριακή εταιρεία αναψυκτικών Red Bull.Η ομάδα έκανε το ντεμπούτο της στην σεζόν του 2020 ως αποτέλεσμα της μετονομασίας από Τορο Ροσο σε Άλφα Τάουρι με στόχο την προώθηση της εταιρίας ενδυμασίας της Red Bull.

## Ιστορία

Τον Σεπτέμβριο του 2019 η Τορο Ροσο ανακοίνωσε την αίτηση της για αλλαγή ονομασίας ξεκινώντας από την σεζόν του 2020. Ανακοινώθηκε την 1 Δεκεμβρίου ότι και επίσημα η ομάδα έχει το δικαίωμα μετονομασίας της σε Άλφα Τάουρι, εγκαταλείποντας το όνομα Τορο Ροσο που χρησιμοποιήθηκε για 14 χρόνια.

## Αγωνιστική Ιστορία

### 2020

[250px|μικρογραφία|αριστερά|Το AT01 του [Πιερ Γκασλί στις χειμερινές δοκιμές.]]

Η Άλφα Τάουρι θα έχει ως οδηγούς τους Ντανιίλ Κβίατ και Πιερ Γκασλί για τη σεζόν του 2020, με τον βραζιλιάνο Σέρτζιο Σέττε Καμαρά σε ρόλο δοκιμαστή.Η ομάδα συνέχισε την συμφωνία της με την Honda έχοντας ήδη συμφωνία από το 2018. Η ομάδα επίσης κατόρθωσε το πρώτο της βάθρο μαζί με μια νίκη στο Ιταλικό Γκραν Πρι το 2020 μετά την μετονομασία της σε Άλφα Τάουρι με τον Πιέρ Γκασλί να γίνεται ο πρώτος Γάλλος μετά τον Ολιβιέ Πανίς που κέρδισε ένα γκραν πρι. Η ομάδα τελείωσε την χρονιά στη 7η θέση με 107 πόντους.

### 2021

Για την σεζόν το 2021 η Άλφα Τάουρι κράτησε τον Πιερ Γκασλί και προσέλαβε τον Ιαπώνα Γιούκι Τσουνόντα Ο Γκασλί σημείωσε το πρώτο βάθρο της ομάδας εκείνη την χρονιά τερματίζοντας στην τρίτη θέση στο Γκραν Πρι του Αζερμπαϊτζάν. Ο Γκασί το εδραίωσε επίσης τερματίζοντας 4ος στα Γκραν Πρι της Ολλανδίας και της Πόλης του Μεξικού. Ο καλύτερος τερματισμός του Τσουνόντα ήταν η 4η θέση στο Γκραν Πρι του Άμπου Ντάμπι

### 2022

Και οι δύο οδηγοί παρέμειναν για το 2022. Η Άλφα Τάουρι χρησιμοποίησε κινητήρες Honda με την επωνυμία Red Bull λόγω της μετέπειτα εξαγοράς του προγράμματος κινητήρων της, ύστερα από την αποχώρηση της Honda από τη F1 μετά τη σεζόν του 2021. Η ομάδα είχε μια απογοητευτική σεζόν τερματίζοντας στην 9η θέση στο πρωτάθλημα των κατασκευαστών με 35 πόντους.

### 2023

Οι Νικ Ντε Φρις και Γιούκι Τσουνόντα πρόκειται να είναι οι οδηγοί της ομάδας για τη σεζόν το 2023, με τον Γκασλί να πηγαίνει στην Alpine. Η ομάδα ανακοίνωσε ότι η PKN Orlen θα γίνει ο κύριος συνεργάτης της για τη σεζόν.

## Παραπομπές


## Εξωτερικοί σύνδεσμοι

*Επίσημη ιστοσελίδα της ομάδας
*Επίσημη ιστοσελίδα της Red Bull F1 

Κατηγορία:Ομάδες Φόρμουλα 1
Κατηγορία:Κατασκευαστές μηχανοκίνητων οχημάτων
Κατηγορία:Ιταλικές αυτοκινητοβιομηχανίες
Κατηγορία:Red Bull
Μαριάννα του Σάιν-Βίτγκενσταϊν-Σάιν

Η **Μαριάννα του Σάιν-Βίτγκενσταϊν-Σάιν** (*Marianne von Sayn-Wittgenstein-Sayn*, γεννημένη ως Βαρώνη Μαριάννα του Μάϊρ-Μέλνχοφ *Baronin Marianne von Mayr-Melnhof*, 9 Δεκεμβρίου 1919 – 4  Μαΐου 2025) ήταν Γερμανίδα φωτογράφος και η χήρα σύζυγος του Λουδοβίκου, 6ου Πρίγκιπα του Σάιν-Βίτγκενσταϊν-Σάιν.

## Βιογραφία
Η *Μαρία Άννα* γεννήθηκε στις 9 Δεκεμβρίου 1919 στο Σάλτσμπουργκ, και είναι κόρη του Βαρώνου Φρειδερίκου του Μάϊρ-Μέλνχοφ και της Κόμισσας Μαρίας Άννας του Μέραν.

Στις 12 Μαρτίου 1942 παντρεύτηκε τον Λουδοβίκο, 6ο Πρίγκιπα του Σάιν-Βίτγκενσταϊν-Σάιν στο Γκλάνεγκ της Καρινθίας. Μαζί απέκτησαν πέντε παιδιά:
*την Πριγκίπισσα Μαρία *Υβόννη* (γενν. το 1942), παντρεύτηκε (1) τον Αλφόνσο του Κάρετ-Κορέντο και (2) τον Κλάους Μπολσάνο του Κρόνστατ.
*τον Πρίγκιπα Αλέξανδρο (γενν. το 1943), παντρεύτηκε την Γαβριέλα του Σένμπορν-Βίσεντχαιντ.
*την Πριγκίπισσα Ελισάβετ (γενν. το 1948), παντρεύτηκε τον Χάσο του Σέντεν. 
*την Πριγκίπισσα Θηρεσία (γενν. το 1952), παντρεύτηκε (1) τον Λουίς Φιγκερόα ι Γκρίφιθ του Κιντανίγια και (2) τον Κάρολο Έρμπο του Κάγκενεκ. 
*τον Πρίγκιπα Πέτρο (γενν. το 1954), παντρεύτηκε την Σούνι Μελές.

## Τίτλοι
***9 Δεκεμβρίου 1919 - 12 Μαρτίου 1942**: Βαρώνη Μαριάννα του Μάϊρ-Μέλνχοφ
***12 Μαρτίου 1942 - 22 Σεπτεμβρίου 1953**: *Η Γαληνοτάτη Υψηλότητα* Πριγκίπισσα Μαριάννα, Η Κληρονομική Πριγκίπισσα του Σάιν-Βίτγκενσταϊν-Σάιν
***22 Σεπτεμβρίου 1953 - 9 Ιανουαρίου 1962**: *Η Γαληνοτάτη Υψηλότητα* Πριγκίπισσα Μαριάννα, Η Πριγκίπισσα του Σάιν-Βίτγκενσταϊν-Σάιν
***9 Ιανουαρίου 1962 – μέχρι σήμερα**: *Η Γαληνοτάτη Υψηλότητα* Πριγκίπισσα Μαριάννα, Η Χήρα Πριγκίπισσα του Σάιν-Βίτγκενσταϊν-Σάιν

## Παραπομπές


Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Δημοκρατικό Κόμμα Αλβανών

Το **Δημοκρατικό Κόμμα Αλβανών** (Αλβανικά: *Partia Demokratike Shqiptare,* Σλαβομακεδονικά: Демократска партија на Албанците) είναι ένα πολιτικό κόμμα στη Βόρεια Μακεδονία. Ιδρύθηκε το 1997 για να εκπροσωπήσει την Αλβανική μειονότητα και τα συμφέροντά της. Από το 2007 αρχηγός του κόμματος είναι ο Μεντούχ Θάτσι.

## Ιστορία
Το Δημοκρατικό Κόμμα Αλβανών ιδρύθηκε το 1997 από συγχώνευση δύο κομμάτων για την Αλβανική μειονότητα, του Λαϊκού Δημοκρατικού Κόμματος και της Δημοκρατικής Ευημερίας Αλβανών. Ιδρύθηκε από ριζοσπαστικά μέλη του Κόμματος Δημοκρατικής Ευημερίας, που εγκατέλειψαν το κόμμα υπό την ηγεσία των Άρμπεν Τζάφερι και Μεντούχ Θάτσι. Ο Τζάφερι έγινε ο πρώτος Πρόεδρος του Δημοκρατικού Κόμματος Αλβανών, και το 2007 τον διαδέχθηκε ο Θάτσι.

[μικρογραφία|250x250εσ|Η έδρα του ΔΚΑ στο [Τέτοβο]]

## Ηγεσία του κόμματος

## Αποτελέσματα εκλογών
### Βουλευτικές εκλογές

## Παραπομπές


Κατηγορία:Πολιτικά κόμματα στη Βόρεια Μακεδονία
Εμανουέλ Ρακοτοβαχινί

Ο **Εμανουέλ Ρακοτοβαχινί** (Emmanuel Rakotovahiny, 16 Αυγούστου 1938 - 1 Ιουλίου 2020)  ήταν πολιτικός της Μαδαγασκάρης που διετέλεσε πρωθυπουργός της χώρας του από το 1995 έως το 1996. Στενός σύμμαχος του Αλμπέρ Ζαφί, ήταν ο πρόεδρος της Εθνικής Ένωσης για τη Δημοκρατία και την Ανάπτυξη (UNDD), ενός πολιτικού κόμματος, καθώς και  αντιπρόεδρος της Εθνικής Επιτροπής Συμφιλίωσης (CRN), μιας ομάδας με επικεφαλής τον Ζαφί. Στις 6 Οκτωβρίου 2009  ορίστηκε να γίνει αντιπρόεδρος της Μαδαγασκάρης στο πλαίσιο συμφωνίας που αποσκοπούσε στην επίλυση της πολιτικής κρίσης του 2009.  

## Παραπομπές


Κατηγορία:Πρωθυπουργοί της Μαδαγασκάρης
Ψόφιοι Κοριοί

Οι Ψόφιοι Κοριοί ήταν ελληνικό ροκ συγκρότημα που δημιουργήθηκε από φοιτητές του Πολυτεχνείου Ξάνθης. Η αρχική σύνθεση αποτελούνταν από το Βαγγέλη Νεραντζά στη φωνή, το Φάνη Βαλιάζη στην κιθάρα, το Μανούσο Νικολαΐδη στο μπάσο, το Δημήτρη Μυταφίδη στα ντραμς και με αυτή τη σύνθεση κυκλοφόρησαν τον πρώτο δίσκο (Outro, 1997). Αργότερα τη θέση στο μπάσο πήρε ο Γιώργος Κράλης.

## Δισκογραφία

* Outro (1997)
* Σήμερα Είναι Η Μέρα Σου (2000)

## Παραπομπές


Κατηγορία:Ελληνικά rock συγκροτήματα
Μαύρη Μαγιονέζα

Η **Μαύρη Μαγιονέζα** είναι συγκρότημα που δημιουργήθηκε το 1996 στη Θεσσαλονίκη. Το όνομά τους αναφέρεται στα ιζήματα του θαλάσσιου πυθμένα λόγω μόλυνσης του περιβάλλοντος.

## Δισκογραφία

* Μαύρη Μαγιονέζα (1998)
* Παραμόρφωση (2000)
* Μανιτάρια & Μανιφέστα (2003)
* Καλή Όρεξη (2007)
* Κατέβασέ Το (2010)

## Εξωτερικοί σύνδεσμοι
Επίσημη ιστοσελίδα

## Παραπομπές


Κατηγορία:Ελληνικά μουσικά συγκροτήματα